Legal Document

Category: 331

Text:
7. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 758 της 21/22 Νοεμ. 1969 (ΦΕΚ Α΄ 241) Περί του τρόπου αναλήψεως δαπανών υπό των Υπουργών ή των Δευτερευόντων Διατακτών κλπ. Έχοντες υπόψη: 1.Το άρθρ. 24 του Ν.Δ. 321/69 «περί κώδικος δημοσίου λογιστικού». 2.Την υπ’ αριθ. 877 από 6.11.1969 γνωμοδότησιν του Συμβουλίου της Επικρατείας προτάσει των Ημετέρων Πρωθυπουργού και επί των Οικονομικών Υπουργού, απεφασίσαμεν και διατάσσομεν: Άρθρ.1.-1.Προ πάσης ενεργείας δια την εκτέλεσιν οιασδήποτε δαπάνης του δημοσίου, απαιτείται έγκρισις του αρμοδίου Υπουργού ή του κατά Νόμον εξουσιοδοτημένου προς τούτο υπηρεσιακού οργάνου. 2.Η ανωτέρω έγκρισις παρέχεται δι’ ιδίου εγγράφου, εν ω αναγράφονται: α)Αι διατάξεις Νόμων ή διαταγμάτων, εις άς στηρίζεται η δαπάνη. β)Το είδος και η αιτία της δαπάνης. γ)Η προκαλουμένη επιβάρυνσις του προϋπολογισμού. δ)Το οικονομικόν έτος. ε)Ο τίτλος και ο κωδικός αριθμός του οικείου φορέως και  ς)Ο οικείος κωδικός αριθμός εξόδου. Άρθρ.10-1.Προκειμένου περί διορισμών, εντάξεων, μετατάξεων και προαγωγών πάσης φύσεως προσωπικού, η κατά το άρθρ. 25 του Κώδικος Δημοσίου Λογιστικού βεβαίωσις, συντάσσεται δια μεν τους διορισμούς επί του σχεδίου της οικείας προκηρύξεως διαγωνισμού, ή επί της πράξεως διορισμού, εφ’ όσον ούτος ενεργείται άνευ διαγωνισμού, δια δε τας εντάξεις, μετατάξεις και προαγωγάς επί των οικείων πράξεων. 2.Διορισμοί, εντάξεις, μετατάξεις, προαγωγαί ενεργούμεναι κατά παράβασιν της προηγουμένης παραγράφου είναι άκυροι. 3.Επί της πρώτης μισθοδοτικής καταστάσεως των διοριζομένων, εντασσομένων, μετατασσομένων ή προαγομένων υπαλλήλων βεβαιούται η ύπαρξις αντιστοίχου προβλέψεως, αναγραφομένου του αριθμού πρωτοκόλλου της παρασχεθείσης παρά της Υπηρεσίας Εντελλομένων Εξόδων σχετικής βεβαιώσεως. 4.Οι Δημόσιοι Ταμίαι άνευ της κατά την προηγουμένην παράγραφον βεβαιώσεως αρνούνται την εξόφλησιν των σχετικών μισθοδοτικών καταστάσεων. Άρθρ.11.-Αι διατάξεις του παρόντος έχουσιν ανάλογον εφαρμογήν και επί των μεταβιβαζομένων εις τους Επιτρόπους των Υπουργών (δευτερεύοντας διατάκτας) πιστώσεων. Άρθρ.12.-Η ισχύς τους παρόντος Δ/τος άρχεται από 1ης Ιαν. 1970. Εις τον Ημέτερον επί των Οικονομικών Υπουργόν ανατίθεμεν την δημοσίευσιν και εκτέλεσιν του παρόντος Δ/τος. 25.Β.α.7 Γενικές Διατάξεις Άρθρ.2.-1.Τα κατά το προηγούμενον άρθρον έγγραφα, συντασσόμενα εις διπλούν παρά των αρμοδίων Υπηρεσιών των Υπουργείων, παραδίδονται, προ της υπογραφής των υπό του Διατάκτου, εις τας Υπηρεσίας Εντελλομένων Εξόδων, αίτινες, βάσει των παρ’ αυταίς τηρουμένων στοιχείων, βεβαιούσιν επ’ αυτών περί της συνδρομής ή ου των εν άρθρ. 25 του Κώδικος Δημοσίου Λογιστικού καθοριζομένων προϋποθέσεων. 2.Μετά την έγκρισιν εκάστης δαπάνης, η οικεία Υπηρεσία Εντελλομένων Εξόδων, καταχωρεί το ποσόν ταύτης εις το Βιβλίον Εγκρίσεων και Εντολών Πληρωμής, ανακοινοί δε εν συνεχεία τον αριθμόν αναλήψεως εις την προκαλέσασαν την έγκρισιν αρμοδίαν Υπηρεσίαν του Υπουργείου, ίνα προέλθη αύτη εις τας νομίμους ενεργείας δια την εκτέλεσιν της δαπάνης. Άρθρ.3.-«1.Προκειμένου περί υποχρεώσεων, ων η πληρωμή ενεργείται τμηματικώς, δι’ εκδόσεως πλειόνων του ενός χρηματικών ενταλμάτων, άμα τη εκδόσει του πρώτου εντάλματος, τούτο καταχωρείται εις το βιβλίον Εγκρίσεων και Εντολών Πληρωμής, έναντι της αναληφθείσης υποχρεώσεως, το δε υπόλοιπον της υποχρεώσεως καταχωρείται εις την οικείαν στήλην του βιβλίου, σημειουμένης, συγχρόνως, εις την αντίστοιχον στήλην αυτού της χρονολογίας καταχωρήσεως τούτου, εν συσχετίσει πάντοτε προς την αρχικώς αναληφθείσαν τοιαύτην. Καθ’ όμοιον τρόπον καταχωρούνται και τα εκδιδόμενα εν συνεχεία μέχρι του τελευταίου, χρηματικά εντάλματα, οπότε το τυχόν αδιάθετον υπόλοιπον της αναληφθείσης υποχρεώσεως ανατρέπεται οριστικώς». Η παρ. 1 ετροποποιήθη ως άνω δια της παρ. 1 άρθρου μόνου Β.Δ. 320 της 3/17 Μαΐου 1971 (ΦΕΚ Α΄ 93), η ισχύς του οποίου άρχεται από 1 Ιαν. 1971. 2.Αναληφθείσα υποχρέωσις δαπάνης, ανατρέπεται κατά την προηγουμένην παράγραφον, εν όλω ή εν μέρει, κατόπιν προτάσεως, περί διαγραφής, του οικείου διατάκτου προς την Υπηρεσίαν Εντελλομένων Εξόδων. 3.Αι εγκρίσεις δαπανών βαρυνουσών, είτε εξ ολοκλήρου είτε τμηματικώς, τα επόμενα οικονομικά έτη, φυλάσσονται υπό των Υπηρεσιών Εντελλομένων Εξόδων, μέχρι της ολοσχερούς αυτών εξοφλήσεως, εις ίδιον φάκελλον, άμα τη ενάρξει δε εκάστου οικονομικού έτους καταχωρούνται κατά το αναλογούν εις τούτο ποσόν, εις το βιβλίον Εγκρίσεων και Εντολών Πληρωμής κατ’ απόλυτον προτεραιότητα. Άρθρ.4.-Αι Υπηρεσίαι Εντελλομένων Εξόδων υποχρεούνται, όπως παρακολουθώσι την εξέλιξιν των αναλαμβανομένων υποχρεώσεων εις βάρος των προϋπολογισμών των παρ’ οις εδρεύουσιν Υπουργείων και παρέχωσιν, ανά πάσαν στιγμήν, πληροφορίας, αιτήσει των ενδιαφερομένων Υπηρεσιών, περί των, μετά την αφαίρεσιν των καταχωρημένων υποχρεώσεων, υπολοίπων των πιστώσεων και του, δυνάμει του άρθρ. 20 του Κώδικος Δημοσίου Λογιστικού, καθοριζομένου ποσοστού ορίων. Άρθρ.5.-1.Έγγραφα εγκρίσεως δαπανών καθ’ υπέρβασιν του υπό του Υπουργού των Οικονομικών προσδιοριζομένου, δυνάμει του άρθρ. 20 του Κώδικος Δημοσίου Λογιστικού, ποσοστού επαναφέρονται ανεκτέλεστα υπό των Υπηρεσιών Εντελλομένων Εξόδων προς τας εκδοσάσας ταύτα Υπηρεσίας των Υπουργείων, εν περιπτώσει δε εμμονής των Υπουργών εις την πραγματοποίησιν των σχετικών δαπανών, ενημερούται υπό της οικείας Υπηρεσίας Εντελλομένων Εξόδων ο Υπουργός των Οικονομικών δια την τήρησιν της διαδικασίας της καθοριζομένης υπό της παρ. 2 του αρθρ. 21 του Κώδικος Δημοσίου Λογιστικού.  2. Η προηγούμενη παράγραφος έχει εφαρμογήν και επί δαπανών βαρυνουσών εξ ολοκλήρου ή τμηματικώς επόμενα οικονομικά έτη, εφ’ όσον δεν έχει προηγηθή έγκρισις του Υπουργού των Οικονομικών. Άρθρ.6.-1.Εκ των υπό του Πρωθυπουργού και του Υπουργού των Οικονομικών μη εγκρινομένων δαπανών, ουδεμία υποχρέωσις δημιουργείται δια  το Δημόσιον, πας δε έχων έννομον συμφέρον,  δύναται προς ικανοποίησίν του να στραφή κατά του (Αντί της σελ. 63(α) Σελ 63(β) Τεύχος 419 – Σελ. 111 Γενικές Διατάξεις 25.Β.α.7 εγκρίναντος την δαπάνην διατάκτου και των συμπραξάντων εις ταύτην υπηρεσιακών οργάνων, εις βάρος των οποίων καταλογίζεται και πάσα συναφής ζημία του Δημοσίου. 2.Δημόσιοι υπάλληλοι υπογράφοντες ή μονογράφοντες έγγραφα εγκρίσεως δαπανών, κατά παράβασιν των άρθρ. 21, 22, και 23 του Κώδικος Δημοσίου Λογιστικού, υπέχουσι και πειθαρχικήν ευθύνην. Άρθρ.7.-1.Αι δια λογαριασμόν του Δημοσίου καταρτιζόμεναι συμβάσεις, περιλαμβάνουσιν απαραιτήτως τον αριθμόν και την χρονολογίαν του εγγράφου του εγκρίναντος την δαπάνην ως και τον αριθμόν καταχωρήσεώς του εις το οικείον βιβλίον Εγκρίσεων και Εντολών πληρωμής. 2.Προκειμένου περί συμβάσεων καταρτιζομένων δια χωριστών εγγράφων, τα εν τη προηγουμένη παραγράφω στοιχεία αναγράφονται εις την πρότασιν του Δημοσίου περί καταρτίσεως της συμβάσεως. Άρθρ.8.-«1.Αι δαπάναι αποδοχών εν γένει και συντάξεων, νοσηλείας, κηδείας, εκτελέσεως δικαστικών αποφάσεων, εξυπηρετήσεως Δημοσίου Xρέους, αποδόσεως των εισπραττομένων υπό του Δημοσίου υπέρ τρίτων ποσών, ως και αι καταβαλλόμεναι ιδία ταμιών αρμοδιότητι, αναλαμβάνονται από της ενάρξεως του οικον. έτους δι’ ολόκληρον το ποσόν των εγγεγραμμένων εις τον προϋπολογισμόν οικείων πιστώσεων, μη απαιτουμένης προς τούτο διοικητικής τινος πράξεως». Η παρ. 1 αντικατεστάθη ως άνω δια της παρ. 2 άρθρου μόνου Β.Δ. 320 της 3/17 Μαΐου 1971 (ΦΕΚ Α΄ 93), η ισχύς του οποίου άρχεται από 1 Ιαν. 1971. Ομοίως, δια το σύνολον των εις τον προϋπολογισμόν εγγεγραμμένων πιστώσεων αναλαμβάνονται από της ενάρξεως του οικονομικού έτους αι δαπάναι εξυπηρετήσεως του δημοσίου χρέους, αποδόσεως των εισπραττομένων υπό του δημοσίου υπέρ τρίτων ποσών και εκτελέσεως δικαστικών αποφάσεων. 2.Αι δαπάναι επιχορηγήσεων δημοσίων υπηρεσιών, παγίως καθοριζομένων, προς κάλυψιν λειτουργικών αναγκών (γραφικής ύλης, φωτισμού, θερμάνσεως, καθαραιότητος κλπ.), αναλαμβάνονται δι’ ολόκληρον το ετήσιον αυτών ποσόν, βάσει των διοικητικών πράξεων καθορισμού των, εφ’ ων προ της υπογραφής των, αι οικείαι Υπηρεσίαι Εντελλομένων Εξόδων βεβαιούσι, περί της υπάρξεως της απαιτουμένης πιστώσεως. 3.Αι δαπάναι ενοικίων ακινήτων χρησιμοποιουμένων υπό του δημοσίου αναλαμβάνονται από της ενάρξεως του οικονομικού έτους δι’ ολόκληρον το ετήσιον αυτών ποσόν, δια πινάκων καταρτιζομένων υπό των Υπουργείων βάσει των εν ισχύϊ μισθωτικών συμβάσεων. Σελ. 64(β) Τεύχος 419-Σελ. 112 4.(Αι εγκρίσεις δαπανών νοσηλείας και κηδείας εξαιρούνται των διατάξεων των άρθρ. 1 και 2 του παρόντος, καταχωρούνται δε εις το βιβλίον Εγκρίσεων και Εντολών πληρωμής συγχρόνως μετά των σχετικών χρηματικών ενταλμάτων πληρωμής). Η παρ. 4 κατηργήθη δια της παρ. 3 άρθρου μόνου Β.Δ. 320 της 3/17 Μαΐου 1971, (ΦΕΚ Α΄ 93) η ισχύς του οποίου άρχεται από 1 Ιαν. 1971. Άρθρ.9.-1.Διοικητικαί πράξεις αφορώσαι εις την μεταβολήν των αποδοχών του προσωπικού των Δημοσίων Υπηρεσιών, λόγω παροχής επιδόματος ευδοκίμου εν τω αυτώ παραμονής, προσαυξήσεως πολυετούς υπηρεσίας, προσωρινού επιδόματος κλπ., εξαιρούνται της υπό του άρθρ. 25 του Κώδικος Δημοσίου Λογιστικού προβλεπομένης βεβαιώσεως. 2.Αι εν τη προηγουμένη παραγράφω πράξεις κοινοποιούνται εις την οικείαν Υπηρεσίαν Εντελλομένων Εξόδων, προς ενημέρωσιν των βιβλίων της και εναρμόνισιν μερίμνη ταύτης των προβλέψεων του προϋπολογισμού προς τας εκάστοτε εγκρινομένας μεταβολάς.